กฎกระทรวงการขออนุญาตและการอนุญาตให้ทำการประมงนอกน่านน้ำไทยพ.ศ.๒๕๖๒[๑] อาศัยอำนาจตามความในมาตรา๖ วรรคหนึ่ง และมาตรา ๗ วรรคหนึ่ง แห่งพระราชกำหนดการประมง พ.ศ. ๒๕๕๘รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑ ให้ยกเลิก(๑) กฎกระทรวงการขออนุญาตและการอนุญาตให้ทำการประมงนอกน่านน้ำไทยพ.ศ. ๒๕๕๙(๒)กฎกระทรวงการขออนุญาตและการอนุญาตให้ทำการประมงนอกน่านน้ำไทย (ฉบับที่ ๒) พ.ศ.๒๕๕๙ข้อ ๒ ในกฎกระทรวงนี้ใบอนุญาต หมายความว่าใบอนุญาตทำการประมงนอกน่านน้ำไทยอุปกรณ์ช่วยทำการประมง หมายความว่าอุปกรณ์ที่ใช้สนับสนุนเครื่องมือทำการประมงไม่ว่าจะติดอยู่กับตัวเรือหรือไม่ก็ตามเช่น แพล่อปลา ทุ่นลอยวิทยุ เรือขนาดเล็กที่เป็นส่วนประกอบในการทำการประมงที่บรรทุกออกไปพร้อมกับเรือประมงหรืออุปกรณ์อื่นใดตามที่องค์การระหว่างประเทศกำหนดข้อ ๓ ผู้ใดประสงค์จะใช้เรือประมงไทยทำการประมงในเขตทะเลนอกน่านน้ำไทยตามมาตรา ๔๘ให้ยื่นคำขอรับใบอนุญาตต่ออธิบดีหรือผู้ซึ่งอธิบดีมอบหมาย พร้อมด้วยเอกสารหรือหลักฐานตามที่ระบุไว้ในแบบคำขอการยื่นคำขอรับใบอนุญาตตามวรรคหนึ่งให้ยื่น ณ สถานที่ ดังต่อไปนี้(๑) กองบริหารจัดการทรัพยากรและกำหนดมาตรการกรมประมง(๒)สถานที่และวิธีการอื่นตามที่อธิบดีกำหนดโดยประกาศในราชกิจจานุเบกษาข้อ ๔ เมื่อได้รับคำขอรับใบอนุญาตแล้วให้พนักงานเจ้าหน้าที่ออกใบรับคำขอให้แก่ผู้ขอรับใบอนุญาตและดำเนินการตรวจสอบความถูกต้องและครบถ้วนของคำขอรับใบอนุญาต และเอกสารหรือหลักฐานต่างๆกรณีที่คำขอรับใบอนุญาตเอกสารหรือหลักฐานไม่ถูกต้องหรือไม่ครบถ้วน ให้แจ้งให้ผู้ขอรับใบอนุญาตแก้ไขเพิ่มเติมคำขอรับใบอนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสองให้ถือว่าคำขอรับใบอนุญาตนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้ขอรับใบอนุญาตทราบข้อ ๕ ในกรณีที่คำขอรับใบอนุญาตและเอกสารหรือหลักฐานถูกต้องและครบถ้วนให้พนักงานเจ้าหน้าที่นัดวันและเวลาโดยแจ้งเป็นลายลักษณ์อักษรให้ผู้ขอรับใบอนุญาตทราบเพื่อทำการตรวจสอบเรือประมงเครื่องมือทำการประมง อุปกรณ์ช่วยทำการประมง และอุปกรณ์อื่น ๆ ที่กฎหมายกำหนดให้ต้องติดตั้งในเรือประมงการตรวจสอบเรือประมงเครื่องมือทำการประมง อุปกรณ์ช่วยทำการประมง และอุปกรณ์อื่นๆ ที่กฎหมายกำหนดให้ต้องติดตั้งในเรือประมง กรณีเรือประมงที่มิได้อยู่ในน่านน้ำไทยผู้ขอรับใบอนุญาตอาจร้องขอให้พนักงานเจ้าหน้าที่ออกไปดำเนินการตรวจสอบที่ท่าเทียบเรือของรัฐชายฝั่งอื่นได้ตามวิธีการที่อธิบดีประกาศกำหนดในราชกิจจานุเบกษาและผู้ขอรับใบอนุญาตต้องชำระค่าธรรมเนียมและค่าป่วยการพิเศษตามอัตราที่อธิบดีประกาศกำหนดข้อ ๖ การพิจารณาอนุญาตให้ทำการประมงนอกน่านน้ำไทยให้พิจารณาตามหลักเกณฑ์ดังต่อไปนี้(๑)ผู้ขอรับใบอนุญาตต้องไม่มีลักษณะต้องห้ามตามมาตรา ๓๙(๒)ผู้ขอรับใบอนุญาตต้องมีกรรมสิทธิ์ในเรือประมงที่จะทำการประมงนอกน่านน้ำไทยและในกรณีที่ผู้ขอรับใบอนุญาตเป็นเจ้าของกรรมสิทธิ์ในเรือประมงหลายลำไม่ว่าจะเป็นเรือประมงไทยหรือมิใช่เรือประมงไทยต้องแจ้งชื่อเรือประมงดังกล่าวทุกลำพร้อมทั้งหลักฐานแสดงกรรมสิทธิ์ในเรือประมงนั้น(๓)ผู้ขอรับใบอนุญาตต้องมีฐานะทางการเงินเพียงพอในการทำการประมงนอกน่านน้ำไทยโดยต้องมีใบแจ้งยอดเงินฝากจากสถาบันการเงิน(bank statement) ไม่ต่ำกว่าสิบล้านบาทหรือหลักทรัพย์อื่น ๆ ที่มีมูลค่าไม่ต่ำกว่าสิบล้านบาทโดยหลักทรัพย์ดังกล่าวต้องมิใช่เรือประมงลำที่ยื่นคำขอรับใบอนุญาต(๔)ผู้ขอรับใบอนุญาตและผู้ควบคุมเรือต้องผ่านการอบรมความรู้เกี่ยวกับการทำการประมงนอกน่านน้ำไทยในรัฐชายฝั่งหรือองค์การระหว่างประเทศตามหลักสูตรที่อธิบดีประกาศกำหนด(๕)ผู้ขอรับใบอนุญาตทำการประมงในเขตของรัฐชายฝั่ง ต้องมีหลักฐานแสดงการได้สิทธิในการทำการประมงในน่านน้ำของรัฐชายฝั่งซึ่งได้รับการรับรองจากรัฐชายฝั่งนั้นในกรณีการขอรับใบอนุญาตทำการประมงที่อยู่ในเขตทะเลหลวงซึ่งอยู่ในเขตความควบคุมดูแลขององค์การระหว่างประเทศต้องเป็นองค์การระหว่างประเทศที่ประเทศไทยเป็นสมาชิก(๖)เรือประมงต้องไม่อยู่ในบัญชีรายชื่อเรือประมงที่ทำการประมงโดยไม่ชอบด้วยกฎหมายตามที่คณะกรรมการมาตรการทางปกครองหรือรัฐมนตรีประกาศตามมาตรา ๑๑๓ (๔) หรือมาตรา ๑๑๖(๗)เรือประมงต้องเป็นเรือที่จดทะเบียนเป็นเรือไทยตามกฎหมายว่าด้วยเรือไทย รวมทั้งต้องมีหมายเลขไอเอ็มโอสำหรับเรือที่มีลักษณะตามที่องค์การทางทะเลระหว่างประเทศ(InternationalMaritimeOrganization)กำหนด(๘)เรือประมงต้องไม่อยู่ในระหว่างถูกกักเรือกรณีเรือประมงที่เคยถูกใช้ในการกระทำความผิดตามกฎหมายว่าด้วยการประมงผู้ขอรับใบอนุญาตต้องมีหลักฐานแสดงว่าเจ้าของเรือ ผู้ควบคุมเรือ หรือผู้รับใบอนุญาตทำการประมงเดิมของเรือที่ใช้ในการกระทำความผิดไม่มีผลประโยชน์ได้เสียทั้งทางตรงและทางอ้อมหรือมีอำนาจควบคุมเรือประมงดังกล่าวอีกต่อไป(๙)เรือประมงต้องติดตั้งระบบระบุตำแหน่งเรือประมง (Vessel Monitoring System (VMS))ตามหลักเกณฑ์และวิธีการที่อธิบดีประกาศกำหนดตามมาตรา ๘๑ (๑)(๑๐)เรือประมงต้องมีหนังสือรับรองมาตรฐานด้านสุขอนามัยในเรือประมงตามมาตรา ๙๘(๑๑)เครื่องมือทำการประมงที่อนุญาตให้ใช้ทำการประมง ต้องเป็นประเภท ชนิด ขนาด และมีจำนวนตรงตามที่ระบุไว้ในคำขอรับใบอนุญาตซึ่งต้องไม่ขัดกับข้อกำหนดและเงื่อนไขของรัฐชายฝั่งหรือองค์การระหว่างประเทศที่จะเข้าไปทำการประมงในกรณีที่ทำการประมงในเขตทะเลหลวงซึ่งอยู่ในเขตความควบคุมดูแลขององค์การระหว่างประเทศให้ใช้เครื่องมือทำการประมงได้ไม่เกินสองเครื่องมือโดยให้ระบุเครื่องมือทำการประมงหลักได้เพียงหนึ่งประเภทและหนึ่งชนิดและให้ระบุเครื่องมือทำการประมงเสริมได้เฉพาะเบ็ดมือ(๑๒)อุปกรณ์ช่วยทำการประมงที่จะนำมาใช้สนับสนุนเครื่องมือทำการประมงต้องเป็นประเภท ขนาดและมีจำนวนตรงตามที่ระบุไว้ในคำขอรับใบอนุญาต และต้องเป็นไปตามข้อกำหนดและเงื่อนไขของรัฐชายฝั่งหรือองค์การระหว่างประเทศข้อ ๗ เมื่อพนักงานเจ้าหน้าที่ทำการตรวจสอบคุณสมบัติของผู้ขอรับใบอนุญาตเรือประมง เครื่องมือทำการประมง อุปกรณ์ช่วยทำการประมง และอุปกรณ์อื่น ๆที่กฎหมายกำหนดให้ต้องติดตั้งในเรือประมง รวมทั้งหลักเกณฑ์ตามที่กำหนดไว้ในข้อ ๖แล้ว ให้พนักงานเจ้าหน้าที่เสนอความเห็นประกอบการพิจารณาต่ออธิบดีหรือผู้ซึ่งอธิบดีมอบหมายให้อธิบดีหรือผู้ซึ่งอธิบดีมอบหมายมีหนังสือแจ้งผลการพิจารณาไปยังผู้ยื่นคำขอรับใบอนุญาตภายในสี่สิบห้าวันนับแต่วันที่ได้รับคำขอรับใบอนุญาตและเอกสารหรือหลักฐานถูกต้องและครบถ้วน และในกรณีที่อธิบดีหรือผู้ซึ่งอธิบดีมอบหมายเห็นว่าผู้ยื่นคำขอรับใบอนุญาตผู้ใดมีพฤติกรรมที่ไม่น่าเชื่อถือว่าจะสามารถปฏิบัติตามกฎหมายหลักเกณฑ์ และมาตรการที่รัฐชายฝั่ง องค์การระหว่างประเทศหรือกรมประมงกำหนดไว้ได้จะไม่ออกใบอนุญาตให้ผู้นั้นก็ได้ในกรณีที่มีคำสั่งอนุญาตให้ออกใบอนุญาตให้แจ้งผู้ขอรับใบอนุญาตมาชำระค่าธรรมเนียมใบอนุญาตและค่าอากรใบอนุญาตให้ใช้เครื่องมือทำการประมงภายในระยะเวลาที่กำหนดหากพ้นกำหนดเวลาดังกล่าว ให้ถือว่าสละสิทธิการเป็นผู้รับใบอนุญาตและในกรณีที่มีคำสั่งไม่อนุญาต ให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยการออกใบอนุญาตให้ออกสำหรับเรือประมงแต่ละลำ โดยต้องระบุประเภท ชนิด ขนาด และจำนวนของเครื่องมือทำการประมงที่ได้รับอนุญาตให้ใช้ทำการประมงประเภท ขนาด และจำนวนของอุปกรณ์ช่วยทำการประมงและพื้นที่ที่ได้รับอนุญาตให้ทำการประมงใบอนุญาตให้มีอายุสองปีนับแต่วันที่ออกใบอนุญาตในกรณีที่ได้รับอนุญาตให้ทำการประมงในเขตของรัฐชายฝั่งต้องระบุเงื่อนไขไว้ในใบอนุญาตให้ทำการประมงได้ไม่เกินระยะเวลาที่ระบุในหลักฐานแสดงการได้สิทธิในการทำการประมงของรัฐชายฝั่งแต่ละรัฐและในกรณีที่ได้รับอนุญาตให้ทำการประมงในเขตของรัฐชายฝั่งหลายรัฐต้องระบุระยะเวลาที่สามารถทำการประมงในแต่ละรัฐให้ชัดเจนในการออกใบอนุญาตอธิบดีหรือผู้ซึ่งอธิบดีมอบหมายอาจกำหนดรายละเอียดของเงื่อนไขที่จำเป็นเพื่อให้บรรลุวัตถุประสงค์ตามกฎหมายว่าด้วยการประมงไว้ในใบอนุญาตเพื่อให้ผู้รับใบอนุญาตปฏิบัติตามด้วยก็ได้ข้อ ๘ เมื่อผู้ขอรับใบอนุญาตได้ชำระค่าธรรมเนียมใบอนุญาตและค่าอากรใบอนุญาตให้ใช้เครื่องมือทำการประมงตามอัตราที่กำหนดให้อธิบดีหรือผู้ซึ่งอธิบดีมอบหมายออกใบอนุญาตให้แก่ผู้ขอรับใบอนุญาตพร้อมทั้งแจ้งให้ผู้รับใบอนุญาตไปดำเนินการในเรื่องดังต่อไปนี้ให้แล้วเสร็จก่อนจึงจะออกทำการประมงได้(๑)มีใบอนุญาตใช้เรือตามกฎหมายว่าด้วยการเดินเรือในน่านน้ำไทย ประเภทการใช้ทำการประมงซึ่งมีอายุอยู่ตลอดระยะเวลาที่ได้รับใบอนุญาตทำการประมง(๒)จัดทำเครื่องหมายประจำเรือประมงตามหลักเกณฑ์ที่อธิบดีประกาศกำหนดตามมาตรา ๘๑ (๔)(๓)จัดทำเครื่องหมายประจำเครื่องมือทำการประมงที่อนุญาตให้ใช้ทำการประมง และจัดทำเครื่องหมายประจำอุปกรณ์ช่วยทำการประมงตามหลักเกณฑ์ที่อธิบดีประกาศกำหนดโดยประกาศในราชกิจจานุเบกษา(๔)ติดตั้งระบบเฝ้าติดตามอิเล็กทรอนิกส์ (ElectronicMonitoringSystem(EM))และระบบรายงานอิเล็กทรอนิกส์ (Electronic Reporting System (ERS)) ในเรือประมง ตามหลักเกณฑ์ที่อธิบดีประกาศกำหนดตามมาตรา ๘๑(๑)(๕)จัดให้มีระบบความปลอดภัย สุขอนามัย และสวัสดิภาพในการทำงานของคนประจำเรือในเรือประมงที่จะขอรับอนุญาตตามที่กำหนดไว้ในกฎกระทรวงว่าด้วยระบบความปลอดภัย สุขอนามัย และสวัสดิภาพในการทำงานของคนประจำเรือในกรณีที่เป็นการออกใบอนุญาตให้ทำการประมงที่อยู่ในเขตทะเลหลวงซึ่งอยู่ในเขตความควบคุมดูแลขององค์การระหว่างประเทศให้กรมประมงแจ้งชื่อเรือประมงที่ได้รับอนุญาตเพื่อขึ้นทะเบียนกับองค์การระหว่างประเทศให้แล้วเสร็จก่อนที่เรือประมงจะออกทำการประมงข้อ ๙ ผู้รับใบอนุญาตผู้ใดประสงค์จะต่อระยะเวลาทำการประมงเปลี่ยนแปลงเครื่องมือทำการประมงที่อนุญาตให้ใช้ทำการประมง เพิ่มเครื่องมือที่จะใช้ทำการประมงหรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทย ให้ยื่นคำขอต่ออธิบดีหรือผู้ซึ่งอธิบดีมอบหมายณ สถานที่ที่กำหนดตามข้อ ๓ พร้อมด้วยเอกสารหรือหลักฐานตามที่ระบุไว้ในแบบคำขอข้อ ๑๐ การพิจารณาอนุญาตให้ต่อระยะเวลาทำการประมงเปลี่ยนแปลงเครื่องมือทำการประมงที่อนุญาตให้ใช้ทำการประมง เพิ่มเครื่องมือที่จะใช้ทำการประมงหรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทยให้พิจารณาตามหลักเกณฑ์ ดังต่อไปนี้(๑)ใบอนุญาตยังไม่สิ้นอายุ(๒)เครื่องมือทำการประมงต้องไม่เป็นเครื่องมือที่ห้ามใช้ทำการประมงในเขตของรัฐชายฝั่งหรือในเขตขององค์การระหว่างประเทศที่ผู้รับใบอนุญาตประสงค์จะทำการประมง(๓)ในกรณีที่เป็นการต่อระยะเวลาทำการประมงหรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทยให้นำความในข้อ ๖ (๕) มาใช้บังคับโดยอนุโลมข้อ ๑๑ ให้นำความในข้อ ๔มาใช้บังคับแก่การขอต่อระยะเวลาทำการประมงเปลี่ยนแปลงเครื่องมือทำการประมงที่อนุญาตให้ใช้ทำการประมงเพิ่มเครื่องมือที่จะใช้ทำการประมง หรือเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทยโดยอนุโลมและเมื่อพนักงานเจ้าหน้าที่ได้ตรวจสอบตามหลักเกณฑ์ที่กำหนดไว้ในข้อ ๑๐ แล้วให้พนักงานเจ้าหน้าที่เสนอความเห็นประกอบการพิจารณาต่ออธิบดีหรือผู้ซึ่งอธิบดีมอบหมายต่อไปและให้นำความในข้อ ๗ วรรคสองและวรรคสาม มาใช้บังคับโดยอนุโลมในกรณีที่เป็นการขอเปลี่ยนแปลงเครื่องมือทำการประมงที่อนุญาตให้ใช้ทำการประมงหรือเพิ่มเครื่องมือที่จะใช้ทำการประมง ให้นำความในข้อ ๕ วรรคสอง มาใช้บังคับแก่การตรวจสอบความถูกต้องของเครื่องมือทำการประมงโดยอนุโลมข้อ ๑๒ เมื่ออธิบดีหรือผู้ซึ่งอธิบดีมอบหมายมีคำสั่งอนุญาตให้เปลี่ยนแปลงเครื่องมือทำการประมงที่อนุญาตให้ใช้ทำการประมงหรือเพิ่มเครื่องมือที่จะใช้ทำการประมง และผู้รับใบอนุญาตได้ชำระค่าอากรใบอนุญาตให้ใช้เครื่องมือทำการประมงตามที่ได้รับอนุญาตแล้วหรืออธิบดีหรือผู้ซึ่งอธิบดีมอบหมายอนุญาตให้เปลี่ยนแปลงเขตพื้นที่ที่ประสงค์จะทำการประมงนอกน่านน้ำไทยให้พนักงานเจ้าหน้าที่ดำเนินการเปลี่ยนแปลงรายการเกี่ยวกับประเภท ชนิด ขนาดและจำนวนของเครื่องมือทำการประมงที่ได้รับอนุญาตให้ใช้ทำการประมงหรือเขตพื้นที่ที่ประสงค์จะทำการประมงนอกน่านน้ำไทยในใบอนุญาตเดิมข้อ ๑๓ ผู้รับใบอนุญาตผู้ใดประสงค์จะแก้ไขรายการในใบอนุญาตนอกจากกรณีตามข้อ ๙ ให้ยื่นคำขอต่ออธิบดีหรือผู้ซึ่งอธิบดีมอบหมาย ณสถานที่ที่กำหนดตามข้อ ๓ พร้อมด้วยเอกสารหรือหลักฐานตามที่ระบุไว้ในแบบคำขอและให้นำความในข้อ ๔ มาใช้บังคับแก่การขอแก้ไขรายการในใบอนุญาตโดยอนุโลมการแก้ไขรายการในใบอนุญาตให้แก้ไขได้เฉพาะกรณีที่ใบอนุญาตยังไม่สิ้นอายุและเป็นการแก้ไขข้อมูลให้สอดคล้องกับข้อมูลที่ปรากฏในหลักฐานทางทะเบียนของหน่วยงานที่เกี่ยวข้องเช่น การแก้ไขชื่อ สกุลของผู้รับใบอนุญาต หรือขนาดของเรือโดยต้องมีหลักฐานการแก้ไขข้อมูลจากหน่วยงานที่เกี่ยวข้องการแก้ไขรายการในใบอนุญาตให้อธิบดีหรือผู้ซึ่งอธิบดีมอบหมายดำเนินการแก้ไขรายการใบอนุญาตเดิมภายในสิบวันนับแต่วันที่ได้รับคำขอและในกรณีที่มีคำสั่งไม่อนุญาต ให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยในกรณีที่การแก้ไขรายการในใบอนุญาตเป็นการเปลี่ยนแปลงขนาดของเรือประมงให้พนักงานเจ้าหน้าที่เปลี่ยนเครื่องหมายประจำเรือให้ตรงตามขนาดของเรือพร้อมทั้งแจ้งเครื่องหมายประจำเรือประมงเพื่อให้ผู้รับใบอนุญาตไปดำเนินการจัดทำเครื่องหมายประจำเรือประมงตามหลักเกณฑ์ที่อธิบดีประกาศกำหนดตามมาตรา๘๑ (๔) ก่อนออกทำการประมงข้อ ๑๔ ในกรณีที่ใบอนุญาตสิ้นอายุผู้รับใบอนุญาตต้องนำเรือกลับเข้าท่าเทียบเรือประมงและในกรณีที่ประสงค์จะออกไปทำการประมงนอกน่านน้ำไทยให้ยื่นคำขอรับใบอนุญาตใหม่ต่ออธิบดีหรือผู้ซึ่งอธิบดีมอบหมายตามหลักเกณฑ์ที่กำหนดไว้ในข้อ๓ และให้พิจารณาตามหลักเกณฑ์ที่กำหนดไว้ในข้อ ๔ ข้อ ๕ ข้อ ๖ ข้อ ๗ และข้อ ๘ ต่อไปข้อ ๑๕ ในกรณีใบอนุญาตสูญหาย ถูกทำลายหรือชำรุดเสียหายในสาระสำคัญ ให้ผู้รับใบอนุญาตยื่นคำขอรับใบแทนใบอนุญาตต่อพนักงานเจ้าหน้าที่ ณสถานที่ตามข้อ ๓ พร้อมด้วยเอกสารหรือหลักฐานตามที่ระบุไว้ในแบบคำขอและให้นำความในข้อ ๔ มาใช้บังคับแก่การขอรับใบแทนใบอนุญาตโดยอนุโลมเมื่อพนักงานเจ้าหน้าที่ตรวจสอบแล้วพบว่าผู้ขอรับใบแทนใบอนุญาตเป็นผู้รับใบอนุญาตและใบอนุญาตสูญหาย ถูกทำลายหรือชำรุดเสียหายในสาระสำคัญจริง ให้เสนอความเห็นประกอบการพิจารณาต่ออธิบดีหรือผู้ซึ่งอธิบดีมอบหมายเพื่อออกใบแทนใบอนุญาตให้กับผู้ยื่นคำขอภายในสิบวันนับแต่วันที่ได้รับคำขอในกรณีที่มีคำสั่งอนุญาตให้ออกใบแทนใบอนุญาตให้อธิบดีหรือผู้ซึ่งอธิบดีมอบหมายแจ้งให้ผู้ขอรับใบแทนใบอนุญาตมาชำระค่าธรรมเนียมใบแทนใบอนุญาตและในกรณีที่มีคำสั่งไม่อนุญาตให้แสดงเหตุผลและสิทธิอุทธรณ์ไว้ในหนังสือแจ้งผลการพิจารณาด้วยเมื่อผู้ขอรับใบแทนใบอนุญาตได้ชำระค่าธรรมเนียมใบแทนใบอนุญาตตามอัตราที่กำหนดแล้วให้อธิบดีหรือผู้ซึ่งอธิบดีมอบหมายออกใบแทนใบอนุญาตโดยใช้แบบใบอนุญาตเดิม และระบุคำว่า ใบแทนหรือใช้ข้อความอื่นใดทำนองเดียวกันไว้ที่กึ่งกลางส่วนบนด้านหน้าของใบอนุญาตข้อ ๑๖ คำขอรับใบอนุญาต ใบอนุญาตคำขอต่อระยะเวลาทำการประมง คำขอเปลี่ยนแปลงเครื่องมือทำการประมงที่อนุญาตให้ใช้ทำการประมงคำขอเพิ่มเครื่องมือที่จะใช้ทำการประมงคำขอเปลี่ยนแปลงเขตพื้นที่ที่ประสงค์จะทำการประมงนอกน่านน้ำไทย คำขอแก้ไขรายการในใบอนุญาตและคำขอรับใบแทนใบอนุญาต ให้เป็นไปตามแบบที่อธิบดีกำหนดโดยประกาศในราชกิจจานุเบกษาข้อ ๑๗ ผู้รับใบอนุญาตตามกฎกระทรวงการขออนุญาตและการอนุญาตให้ทำการประมงนอกน่านน้ำไทยพ.ศ. ๒๕๕๙ และที่แก้ไขเพิ่มเติม และใบอนุญาตยังไม่สิ้นอายุหรือถูกเพิกถอนหากประสงค์จะทำการประมงนอกน่านน้ำไทยต่อไปต้องยื่นคำขอรับใบอนุญาตใหม่ตามกฎกระทรวงนี้ และเมื่อได้รับใบอนุญาตใหม่แล้วให้ใบอนุญาตเดิมเป็นอันยกเลิกให้ไว้ณ วันที่ ๗ มกราคม พ.ศ. ๒๕๖๒ลักษณ์วจนานวัชรัฐมนตรีช่วยว่าการกระทรวงเกษตรและสหกรณ์ปฏิบัติราชการแทนรัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือโดยที่หลักเกณฑ์ วิธีการ และเงื่อนไขในการอนุญาตให้ทำการประมงนอกน่านน้ำไทยตามที่กำหนดไว้ในกฎกระทรวงการขออนุญาตและการอนุญาตให้ทำการประมงนอกน่านน้ำไทย พ.ศ.๒๕๕๙ ซึ่งแก้ไขเพิ่มเติมโดยกฎกระทรวงการขออนุญาตและการอนุญาตให้ทำการประมงนอกน่านน้ำไทย(ฉบับที่ ๒) พ.ศ. ๒๕๕๙ ยังมีหลักเกณฑ์ในการพิจารณาหลักฐานไม่เพียงพอที่จะทำให้เป็นที่ประจักษ์ว่าผู้ขอรับใบอนุญาตอยู่ในสถานะที่จะปฏิบัติตามกฎหมายหลักเกณฑ์ และมาตรการของรัฐชายฝั่งหรือองค์การระหว่างประเทศที่เกี่ยวข้องอันอาจทำให้ผู้รับใบอนุญาตทำการประมงมีความเสี่ยงในการทำการประมงโดยไม่ชอบด้วยกฎหมายซึ่งมีผลกระทบต่อพันธกรณีระหว่างประเทศและความมั่นคงทางทรัพยากรสัตว์น้ำสมควรปรับปรุงหลักเกณฑ์ วิธีการและเงื่อนไขในการอนุญาตให้ทำการประมงนอกน่านน้ำไทยให้เหมาะสมยิ่งขึ้น จึงจำเป็นต้องออกกฎกระทรวงนี้พิมพ์มาดา/จัดทำ๓๑กรกฎาคม ๒๕๖๒วิชพงษ์/ตรวจ๒สิงหาคม ๒๕๖๒[๑]ราชกิจจานุเบกษา เล่ม ๑๓๖/ตอนที่ ๗ ก/หน้า ๑/๑๗ มกราคม ๒๕๖๒